recursal/SuperWikiNEXT-32B huggingface dataset:
**ইয়ানার দ্যাগ** (আজারবাইজানি: *Yanar Dağ*, অর্থ "জ্বলন্ত পর্বত") হলো প্রাকৃতিক গ্যাসের আগুন যা বাকু'র (আজারবাইজানের রাজধানী, যা আগুনেরত দেশ হিসেবে পরিচিত) পাশে অবস্থিত কাসপিয়ান সাগর এর আবসহেরন উপদ্বীপের পর্বত সংলগ্ন অঞ্চলে প্রজ্বলিত হয়ে আসছে। এর আগুন মাটি থেকে ৩ মিটার (৯.৮ ফুট) উপর পর্যন্ত প্রজ্বলিত হয়। প্রশাসনিকভাবে ইয়ানার দ্যাগ আজারবাইজানের আবসহেরন জেলার অন্তর্গত।    

মাটির আগ্নেয়গিরির বিপরীতে, ইয়ানার দ্যাগ মোটামুটি নিয়মিত জ্বলে যেহেতু এর উপপৃষ্ঠ থেকে গ্যাসের নিয়মিত উদ্গীরণ ঘটে। দাবি করা হয়, ১৯৫০ সালে এক মেষপালকের অসাবধানতাবশতার কারণে এখানে আগুন লেগে যায় এবং তা এখন পর্যন্ত জ্বলছে। সেখানে কোনো মাটি অথবা তরল পদার্থ ক্ষরিত না হওয়ার কারণে এটি পাশে অবস্থিত লোকবাতান অথবা গোবুস্তানের আগ্নেয়গিরি থেকে পৃথক হয়ে আছে।

ভৌগোলিক অবস্থা
--------------

পাহাড়ের পাশের রাস্তা থেকে ইয়ানার দ্যাগ এর চিত্র
ইয়ানার দ্যাগের আগুন কখনো নেভানো যায়নি। এই অগ্নিস্থানের আশেপাশের বায়ুতে গ্যাসের গন্ধ পাওয়া যায়। অগ্নিশিখা বালুর পাথরের ছিদ্র থেকে বেরিয়ে আসে এবং এর শিখা ১০ মিটার (৩৩ ফুট) উপর পর্যন্ত উঠে যায় (অন্য তথ্যসূত্রগুলোতে যদিও ভিন্ন ভিন্ন পরিমাপ উল্লেখ করা হয়েছে), ভূমিতে এর শিখা পাহাড়ের নিচে ১০ মিটার (৩৩ ফুট) পর্যন্ত চওড়া। আজারবাইজানের ভৌগোলিক জরিপে ইয়ানার দ্যাগকে এভাবে বর্ণনা করা হয়েছেঃ "প্রগাঢ় অগ্নিশিখা, যার উচ্চতা ১ মিটার (৩ ফুট ৩ ইঞ্চি), ভূমির পাশে ২-৪ মিটার উচ্চতায় (৬.৬ থেকে ১৩.১ ফুট) এবং ১৫ মিটার (৪৯ ফুট) পর্যন্ত এটি উন্নীত হতে পারে পাশাপাশি এর রয়েছে ২০০ মিটার (৬৬০ ফুট) দীর্ঘ টেকটনিক ঢাল।" ভূ-অভ্যন্তরস্থ মাটির নিয়মিত গ্যাস নির্গমনের কারণে ভূপৃষ্ঠে এরকম অগ্নিশিখা দেখা যায়।

এছাড়াও ইয়ানার দ্যাগের পাশে অবস্থিত নদীর পৃষ্ঠেও একটি ম্যাচ কাঠি দিয়ে আগুন ধরানো যাবে। এই নদীগুলো, যেগুলোকে দেখতে শান্ত মনে হয়, তাদের ইয়ানার বুলাক বা জ্বলন্ত ঝর্ণা বলা হয়। ভিলাস্কে নদীর নিকটে রকম আরো অনেক ঝর্ণা রয়েছে যেখানে মানুষজন রোগ নিরাময়ের জন্য গোসল করে।

আলেক্সান্ডার দ্যুমো, এই অঞ্চলগুলো ভ্রমণ করার সময় তিনি বর্ণনা করেছেন এগুলোর সাথে যোরোস্ট্রেইন অগ্নি-মন্দিরের আশে পাশের অঞ্চলে দেখা প্রাকৃতিক আগুনের সাথে মিল রয়েছে। বর্তমানে অল্প সংখ্যক আগুনই রয়েছে বিশ্বে যার বেশিরভাগই আছে আজারবাইজানে। আবসহেরন উপদ্বীপের নিচে প্রাকৃতিক গ্যাসের অত্যধিক ঘনত্বের কারণে প্রাচীঙ্কাল থেকেই সেখানে আগুনের শিখা প্রজ্বলিত হয়ে আসছে এবং তা ঐতিহাসিক লেখক মার্কো পোলো দ্বারাও চিহ্নিত হয়েছে। 

বেশিরভাগ মাটির আগ্নেয়গিরি বাকু-সামক্ষা রোডে, শহর থেকে ৪০ (২৫ মেইল) কিলোমিটার দূরে অবস্থিত। .

কারণ
----

রাস্তার পাশ থেকে ইয়ানার দ্যাগের চিত্র
**উইসাম বেন ইয়েদের** (ফরাসি: Wissam Ben Yedder, ফরাসি উচ্চারণ: ​[wˈɪsəm bˈɛn jɛdˈe]; জন্ম: ১২ আগস্ট ১৯৯০) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব মোনাকো এবং ফ্রান্স জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১২ সালে, উইসাম ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১৯ ম্যাচে ৩টি গোল করেছেন।

প্রারম্ভিক জীবন
---------------

উইসাম বেন ইয়েদের ১৯৯০ সালের ১২ই আগস্ট তারিখে ফ্রান্সের সারসেলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

উইসাম ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১২ সালে তিনি ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ১ বছরে ৯ ম্যাচে অংশগ্রহণ করে ৩টি গোল করেছেন।

২০১৮ সালের ২৩শে মার্চ তারিখে, ২৭ বছর, ৭ মাস ও ১১ দিন বয়সে, উভয় পায়ে ফুটবল খেলায় পারদর্শী উইসাম কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৭৩তম মিনিটে আক্রমণভাগের খেলোয়াড় অলিভিয়ে জিরুর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৪ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি কলম্বিয়া ৩–২ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে উইসাম সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১ নভেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ফ্রান্স | ২০১৮ | ১ | ০ |
| ২০১৯ | ৭ | ২ |
| ২০২০ | ৩ | ০ |
| ২০২১ | ৫ | ০ |
| ২০২২ | ৩ | ১ |
| সর্বমোট | ১৯ | ৩ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **উইসাম বেন ইয়েদের** সংক্রান্ত মিডিয়া রয়েছে।

* উইসাম বেন ইয়েদের – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* উইসাম বেন ইয়েদের – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে উইসাম বেন ইয়েদের (ইংরেজি) উইকিউপাত্তে এটি সম্পাদনা করুন
* সকারবেসে উইসাম বেন ইয়েদের (ইংরেজি) উইকিউপাত্তে এটি সম্পাদনা করুন
* বিডিফুটবলে উইসাম বেন ইয়েদের (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে উইসাম বেন ইয়েদের (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে উইসাম বেন ইয়েদের (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে উইসাম বেন ইয়েদের (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে উইসাম বেন ইয়েদের (ইংরেজি) উইকিউপাত্তে এটি সম্পাদনা করুন
ইন্দোনেশিয়া রোইয়া**মহান ইন্দোনেশিয়া** (Indonesia Raya) হল ইন্দোনেশিয়ার জাতীয় সঙ্গীত। ওয়েজ রুডোল্ফ সুপ্রত্মান (ইংরেজি : Wage Rudolf Supratman) হলেন এই জাতীয় সঙ্গীতের রচয়িতা।

সঙ্গীতের কথা
------------

### জাতীয় সঙ্গীত (ইন্দোনেশিয় ভাষায়)

**Indonesia Raya**
Indonesia, tanah airku, tanah tumpah darahku
Di sanalah aku berdiri, jadi pandu ibuku
Indonesia, kebangsaanku, bangsa dan tanah airku
Marilah kita berseru, "Indonesia bersatu!"
Hiduplah tanahku, hiduplah negeriku,
Bangsaku, rakyatku, semuanya
Bangunlah jiwanya, bangunlah badannya
Untuk Indonesia Raya!
Indonesia Raya, merdeka, merdeka!
Tanahku, negeriku yang kucinta
Indonesia Raya, merdeka, merdeka!
Hiduplah Indonesia Raya!
Indonesia Raya, merdeka, merdeka!
Tanahku, negeriku yang kucinta
Indonesia Raya, merdeka, merdeka!
Hiduplah Indonesia Raya! 

### বাংলা অনুবাদ

ইন্দোনেশিয়া আমার মাতৃভূমি, যেথা আমার রক্ত ঝরেছে

ঠিক ওখানে দাঁড়িয়ে আমি, মাতৃভূমির সৈন্য হয়ে।

ইন্দোনেশিয়া, আমার জাতীয়তা, দেশ আর মায়ের দেশ

এসো সবে চেঁচিয়ে বলি "ইন্দোনেশিয়া এক।"

আমার ভূমি চিরজীবী হোক, আমার দেশ চিরজীবী হোক,

আমার দেশ, আমার লোক, সবাই এর আত্মা বানিয়েছি

মহান ইন্দোনেশিয়ার জন্য এর শরীর বানিয়েছি।

মহান ইন্দোনেশিয়া, স্বতন্ত্র এবং সার্বভৌম!
আমার ভূমি, আমার দেশ, যাকে আমি ভালোবাসি

মহান ইন্দোনেশিয়া, স্বতন্ত্র এবং সার্বভৌম!
মহান ইন্দোনেশিয়া হোক চিরস্থায়ী।

মহান ইন্দোনেশিয়া, স্বতন্ত্র এবং সার্বভৌম!
আমার ভূমি, আমার দেশ, যাকে আমি ভালোবাসি

মহান ইন্দোনেশিয়া, স্বতন্ত্র এবং সার্বভৌম!
মহান ইন্দোনেশিয়া হোক চিরস্থায়ী।

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ১৫ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৬।
3. ↑  "সংরক্ষণাগারভুক্ত অনুলিপি"। ২১ মে ২০১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৬।
**কামালুদ্দিন আবুল কাসিম উমর ইবনে আহমাদ ইবনে হিবাতুল্লাহ ইবুন আদিম** (১১৯২-১২৬২; আরবি: كمال الدين عمر بن أحمد ابن العديم) আলেপ্পোর একজন আরব জীবনীকার এবং ইতিহাসবিদ ছিলেন। তিনি তার কাজ বুগয়াতুত তালব ফি তারিখ হালাব (بغية الطلب في تاريخ حلب; আলেপ্পোর ইতিহাস সম্পর্কে কাঙ্খিত সবকিছু) এর জন্য বেশি পরিচিত। আলেপ্পোর বিখ্যাত ব্যক্তিদের জীবনীগুলির একটি বহু-খণ্ডের সংকলন। এছাড়া এটিতে এই অঞ্চলের ভূগোল এবং ঐতিহ্যের একটি খণ্ড রয়েছে। এটি তোপকাপি প্রাসাদে সুলতান তৃতীয় আহমেদের গ্রন্থাগারে পাণ্ডুলিপিতে আংশিকভাবে সংরক্ষিত আছে। তিনি এই কাজটির ধারাবিবরণী হিসেবে যুবদাতুল হালাব ফি তারিখি হালাব (زبدة الحلب في تأريخ حلب; আক্ষরিক অর্থে, আলেপ্পোর ইতিহাসের দুধের ননী, ভাবানুবাদ: আলেপ্পোর ইতিহাসের উল্লেখযোগ্য অংশ) নামে একটি সংস্করণ প্রকাশ করেছেন। এটির একটি অনুলিপি জিন-ব্যাপটিস্ট কোলবার্ট এবং তারপর বিবলিওথেক ন্যাশনাল ডি ফ্রান্সের লাইব্রেরিতে পৌঁছেছিল। ১৮১৯ সালে জর্জ ফ্রেট্যাগ দ্বারা এটির নির্বাচিত অংশের লাতিন অনুবাদ প্রকাশিত হয়েছিল। তার ঐতিহাসিক সূত্র বিভিন্ন, কিছু মৌখিক এবং কিছু লিখিত। এগুলোর মধ্যে বিখ্যাত দুটি হল উসামা ইবনে মুনকিদ এবং ইবনে কালানসি। আরেকটি কাজ "কিতাবুল ওয়াসিলাত ইলাল হাবিব ফি ওয়াসফিত তাইয়্যিবাত ওয়াত তিব্ব" হচ্ছে সুগন্ধি তৈরির জন্য একটি নির্দেশিকা। তার কাজগুলো সিরীয় হাশাশিনদের সম্পর্কে জ্ঞানের একটি গুরুত্বপূর্ণ উৎস, যা প্রথম বিশ্লেষণ করেছেন সিলভেস্টার ডি স্যাসি।

অনেক আইয়ুবীয় শাসক ইবনুল আদিমকে কূটনৈতিক দূত হিসেবে দায়িত্ব দেন। ১২৬০ সালে তার শেষ মিশনে তাকে মঙ্গোলদের বিরুদ্ধে সামরিক সহায়তার জন্য মিশরে পাঠানো হয়েছিল।

তথ্যসূত্র
---------

1. ↑  John Julius Norwich, *Byzantium: The Apogee*, (Alfred A. Knopf Inc. 1992), 342.
2. ↑  Farhad Daftary, *The Isma'ilis: Their History and Doctrines*, (Cambridge University Press, 2007), 309.
3. ↑  "Consultation"। *archivesetmanuscrits.bnf.fr*। সংগ্রহের তারিখ ২০২১-০২-০৭।
4. 1 2  Lewis 1952।
5. ↑  Houtsma 1927।
6. ↑  *Ibn al-Adim*, David Morray, *Medieval Islamic Civilization:An Encyclopedia*, Vol. 1, ed. Josef W. Meri, (Routledge, 2006), 342.

উদ্ধৃতি
-------

* Freytag, G. *Selecta ex historia Halebi* Paris: Typographia Regia, 1819.
* Kamāl al-Dīn (1896): Histoire d'Alep, in Revue de l'Orient Latin
* Kamāl al-Dīn ʻUmar ibn Aḥmad Ibn al-ʻAdīm, Edgar Blochet (1900): Histoire d'Alep
* Houtsma, M. Th. ed. *E. J. Brill's first encyclopaedia of Islam 1913-1936*, BRILL, আইএসবিএন ৯৭৮-৯০-০৪-০৮২৬৫-৬
* Ibn al-'Adîm, *Bughyat al-talab fî târîkh Halab / Everything desirable about the History of Aleppo*. Set of 11 volumes: I-X. ed. F. Sezgin; XI. Register of Biographies, compiled by David W. Morray. 1986-1990. আইএসবিএন ৩-৮২৯৮-০২৩৬-৬
* Lewis, Bernard, "The Sources for the History of the Syrian Assassins", *Speculum* Vol. 27, No. 4 (Oct. 1952), pp. 475–489
* Morray, David W. *An Ayyubid Notable and his World: Ibn al-'Adim and Aleppo as Portrayed in His Biographical Dictionary of People Associated with the City*, Leiden: E.J. Brill, 1994
Ukasha ibn Mihsan
**উকাশা ইবনে মিহসান** ছিলেন ইসলামের নবী মুহাম্মদ স. এর একজন সাহাবা যিনি মুহাম্মদের জীবদ্দশায় নাখালা অভিযানে অংশগ্রহণ করেন। তিনি উকাশা বিন আল-মিহসানের অভিযান বলে পরিচিত অভিযানেও অংশ নিয়েছিলেন। যা উদরাহ ও বালি গোত্রের বিরুদ্ধে ৯ম আরবি হিজরি সাল এবং ৬৩০ খ্রিষ্টাব্দের অক্টোবর মাসে সংঘটিত হয়।

জীবনী
-----

উকাশার ডাক নাম আবু মিহসান। তার পিতা মিহসান ইবন হুরসান। উকাশা হিজরতের পূর্বেই ইসলাম গ্রহণ করেন এবং অন্যদের সঙ্গে মক্কা ছেড়ে মদীনায় চলে যান।

উকাশা বদর যুদ্ধে অংশগ্রহণ করেন। যুদ্ধে তার হাতের তরবারিটি ভেঙ্গে যায়। রাসুল সা: তাকে একটি খেজুরের ডাল দান করেন এবং তা দিয়েই তিনি সূচালো ছুরির মত শত্রুর ওপর আক্রমণ চালান। যুদ্ধের শেষ পর্যন্ত তিনি এ ছড়ি দিয়েই লড়ে যান। 

উকাশা বদর, উহুদ, খন্দকসহ সকল প্রসিদ্ধ যুদ্ধে অংশ গ্রহণ করে বীরত্ব ও সাহসিকতা প্রদর্শন করেন। ৭ম হিজরী সনের রাবীউল আউয়াল মাসে তাকে বনী আসাদের মোকাবিলা করার দায়িত্ব দেওয়া হয়। মদীনার পথে ‘গামার’ কূপের আশে পাশে বনী আসাদের বসতি ছিলো। তিনি চল্লিশ জনের একটি বাহিনী নিয়ে দ্রুত সেখানে উপস্থিত হয়ে দেখতে পান বনী আসাদের লোকেরা ভয়ে পূর্বেই সে স্থান ত্যাগ করে অন্যত্র পালিয়ে গেছে। উকাশা কাউকে না পেয়ে তাদের পরিত্যক্ত দুশো উট ও কিছু ছাগল বকরী মদীনায় নিয়ে ‍আসেন।

রাসূলে কারীম সা: একবার বলেন, সত্তর হাজার মানুষ বিনা হিসাবে জান্নাতে প্রবেশ করবে। উকাশা প্রশ্ন করেন, ইয়া রাসুলুল্লাহ, আমি? বললেন, তুমিও তাদের মধ্যে। অত:পর দ্বিতীয় এক ব্যক্তি নিজের সম্পর্কে জিজ্ঞেস করে। তখন রাসূল সা: বললেন, উকাশা তোমার থেকে এগিয়ে গেছে। এই ঘটনার পর রাসুল সা: এর এই বাক্যটি প্রবাদে পরিণত হয়। কেউ কোন ব্যাপারে কাউকে ছাড়িয়ে গেলে বলা হয়, অমুক উকাশার মত এগিয়ে গেছে।

মৃত্যু
------

১২ হিজরী সনে খলীফা হযরত আবু বকর খালিদ ইবনুল ওয়ালীদকে ভন্ডনবী তুলাইহা আসাদীর বিদ্রোহ দমনের নির্দেশ দেন। খালিদের বাহিনীর দুজন অগ্র সৈনিক উকাশা ও সাবিত ইবন আরকাম ছিলেন। তারা বাহিনীর অগ্রভাগে ছিলেন। হঠাৎ শত্রু সৈন্যর সাথে ‍তাদের সংঘর্ষ শুরু হয়। শত্রু সৈনিকদের মধ্যে তুলাইহা ও তার ভাই সালামাও ছিল। তুলাইহা উকাশাকে আক্রমণ করে এবং সালামা সাবিতের ওপর ঝাপিয়ে পড়ে। সাবিত শাহাদাত বরণ করেন। অন্যদিকে উকাশা তুলাইহাকে পরাস্ত করে ফেলে এমন সময় তুলাইহা চেচিয়ে ওঠে সালামার সাহায্য চায়। দুই ভাই এক সাথে উকাশাকে আক্রমণ করে হত্যা করে। তাদের দুজনকে রক্ত ভেজা কাপড়েই মরুভূমির বালুতে দাফন করা হয়।

তথ্যসূত্র
---------

1. ↑  Mubarakpuri, The Sealed Nectar (Free Version)[*স্থায়ীভাবে অকার্যকর সংযোগ*], p. 129
2. 1 2  Abu Khalil, Shawqi (১ মার্চ ২০০৪)। *Atlas of the Prophet's biography: places, nations, landmarks*। Dar-us-Salam। পৃষ্ঠা 239। আইএসবিএন 978-9960-897-71-4।
3. ↑  Abū Khalīl, Shawqī (২০০৩)। *Atlas of the Quran*। Dar-us-Salam। পৃষ্ঠা 244। আইএসবিএন 978-9960-897-54-7।
4. ↑  হায়াতুস সাহাবা-৩/৬৫৮।
১৯ শতকের একজনন ভেনিজুয়েলার ইয়ানেরো
***ইয়ানেরো*** (স্পেনীয়: llanero, স্পেনীয় উচ্চারণ: [ʝaˈneɾo], *plainsman*) হয় ভেনেজুয়েলিয় বা কলম্বিয় হার্ডার। এই নামটি পশ্চিম ভেনিজুয়েলা এবং পূর্ব কলোমবিয়ার ইয়ানোস তৃণভূমি থেকে অধিষ্ঠিত হয়েছে। ইয়ানেরো মূলত স্প্যানিশ ও ভারতীয়দের অংশ ছিল এবং যাদের সঙ্গীতের একটি স্বতন্ত্র ধারা সহ একটি শক্তিশালী সংস্কৃতি রয়েছে।

উত্তর আমেরিকান ব্যবহার
----------------------

স্পেনীয়রা টেক্সাস এবং নিউ মেক্সিকোর ল্লানো ইস্তাকাডোর যাযাবর উপজাতিদের বর্ণনা করার জন্যও এই শব্দটি ব্যবহার করেছিল এবং বিশেষ করে অ্যাপাচিতে প্রয়োগ করা হয়েছিল।

স্পেনীয় ভাষায়, দ্য লোন রেঞ্জার *এল লেনেরো সলিটারিও* নামে পরিচিত।

আরও দেখুন
---------

* গাউচো (আর্জেন্টিনা, উরুগুয়ে, প্যারাগুয়ে এবং ব্রাজিল)

আরো পড়ুন
---------

* Richard Slatta, *Cowboys of the Americas*, Yale University Press, New Haven, 1990
* Donald Mabry, *Colonial Latin America*, Llumina Press, 2002

বহিঃসংযোগ
---------

* About.com article on the Llaneros
* Llanera music
* Donald Mabry article on Military Aspects of Venezuelan independence
* Last Frontiers article on the Llanos
* Handbook of Texas Online
**ইবনে ইমাম** ( ১৯৩২ - ২৭ নভেম্বর ২০০৯) ছিলেন একজন ভারতীয় বাঙালি সাহিত্যিক। বাঙালি মুসলমান সাহিত্যিকমহলে তিনি *রসরাজ* হিসাবে পরিচিত ছিলেন।

সংক্ষিপ্ত জীবনী
---------------

ইবনে ইমামের জন্ম  ব্রিটিশ ভারতের অধুনা  পশ্চিমবঙ্গের হুগলি জেলার রামনগরে। পিতা আলি মুহাম্মদ এবং মাতা আজিজা খাতুন। পরে তাদের স্থায়ী আবাস ছিল কলকাতার ঝাউতলা লেনে। প্রচারবিমুখ লেখক হিসাবে সাহিত্যচর্চা করেছেন। স্বাধীনোত্তর বাংলায় বিশেষকরে কলকাতায় তিনি বাঙালি মুসলমানদের সাহিত্যচর্চায় উৎসাহ দিতেন। তিনি নিজে রম্যরচনায় সিদ্ধহস্ত ছিলেন। তিনি 'জাগরণ' 'নতুন গতি',আবদুল আযীয আল আমান সম্পাদিত *কাফেলা* পত্রিকার সঙ্গে যুক্ত ছিলেন। ষাট-সত্তরের দশকে তার লেখা 'মিনাবাজার', 'সরাইখানা যাত্রী' পাঠকমহলে বিশেষ সমাদৃত হয়। তার লেখার প্রধান বিষয় ছিল বাঙালি মুসলমানদের জীবন। এছাড়াও তিনি নবির জীবনের নানা ঘটনা লিখেছেন। তন্মধ্যে তার *কুঁড়ে ঘরের রাজা* বিশেষ প্রশংসিত হয়। তার অন্যান্য রচনাগুলি হল-

* *বিশ্বের একশো আঠারো ভাষার প্রবাদ*
* *পরিবর্তন*
* *সঙ*
* *কলমে তুলিতে*
* *পুতুল নাচ* প্রভৃতি।

তবে তার আরো অগ্রন্থিত রচনা বিভিন্ন পত্র পত্রিকায় ছড়িয়ে আছে।

ইবন ইমাম সাহিত্যসৃষ্টির জন্য *কাফেলা* ও 'নতুন গতি' পুরস্কার লাভ করেছেন।

প্রচারবিমুখ এই বাঙালি সাহিত্যিক ম্যালিগন্যান্ট ম্যালেরিয়ায় আক্রান্ত হন। দীর্ঘদিন চিকিৎসাধীন ছিলেন কলকাতার এক বেসরকারি নার্সিংহোমে। ২০০৯ খ্রিস্টাব্দের ২৭ নভেম্বর শেষ নিঃশ্বাস ত্যাগ করেন।

তথ্যসূত্র
---------

1. ↑   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৬৪, আইএসবিএন ৯৭৮-৮১-৭৯৫৫-২৯২-৬
উইকড উইজেল বিকিনি পরা একজন মহিলা৷
**উইকেড উইজল** মহিলাদের সাঁতারের পোষাক এবং অন্তর্বাসের একটি অস্ট্রেলীয়  প্রস্তুতকারক।  এটি বিশেষত এর মাইক্রোবিকিনির জন্য পরিচিত। কোম্পানিটি ১৯৯৪ সালে পিটার গিফোর্ড দ্বারা প্রতিষ্ঠিত হয়েছিল, পূর্বে মিডনাইট অয়েলের বেস প্লেয়ার,  এবং তার বান্ধবীর ডাকনাম অনুসারে নামকরণ করা হয়েছিল। প্রাথমিকভাবে, কোম্পানির পণ্যগুলি মেলবোর্ন এলাকার স্ট্রিপারদের কাছে পরীক্ষামূলক-বিপণন করা হয়েছিল।

প্রথম উইকেড উইজল খুচরা দোকানে ১৯৯৫ সালে কেয়ার্নে খোলা হয়েছিল, কিন্তু পরের বছর এটি বায়রন বেতে চলে যায়, যেখানে কোম্পানির সদর দফতর ২০২০ সালে মুলুম্বিম্বিতে চলে যাওয়া পর্যন্ত ছিল। বন্ডি এবং মেলবোর্নে অতিরিক্ত দোকানে অসামঞ্জস্যপূর্ণ সাফল্যের সাথে বেশ কয়েকবার খোলা হয়েছে। এটি ১৯৯৯-এর মাঝামাঝি www.wickedweasel.com এ বিক্রি চালু করে, এটিকে প্রথম অস্ট্রেলীয় সাঁতারের পোষাক প্রস্তুতকারক হিসেবে অনলাইনে বিক্রি করে।  ২০০৩ সালের মধ্যে, এটি ইন্টারনেটের মাধ্যমে পোশাকের বৃহত্তম অস্ট্রেলীয় খুচরা বিক্রেতা ছিল। ২০০৭ সাল পর্যন্ত, ওয়েবসাইটটি প্রতিদিন ১০০,০০০ এর বেশি অনন্য দর্শক পেয়েছিল। ২০১১ সাল পর্যন্ত উইকেড উইজলের ৪৫-৫০ জন কর্মচারী ছিল। 

একটি প্রতিযোগিতার অংশ হিসাবে, উইকড উইজল তাদের পণ্য পরিধানকারী মহিলাদের অনলাইন ছবিও প্রকাশ করে।

উইকেড উইজল পণ্য অস্ট্রেলিয়ায় আর উৎপাদিত হয় না। সংস্থাটি ২০২০ সালে মুলুম্বিম্বিতে স্থানান্তরিত হওয়ার পরে অস্ট্রেলীয় উত্পাদন বন্ধ করে দেয় এবং ২০২২ সালে মার্কিন যুক্তরাষ্ট্র থেকে শিপিংয়ের মাধ্যমে কার্যক্রম পরিচালনা করছে।

আরো দেখুন
---------

* বিকিনি
* অন্তর্বাস
* সাঁতারের পোশাক মার্কার তালিকা
* সাঁতারের পোষাক
* অন্তর্বাস

তথ্যসূত্র
---------

1. ↑  McCullagh, Declan (৮ ডিসেম্বর ২০০৬)। "Police blotter: Fired over 'Wicked Weasel' photo"। CNET News। সংগ্রহের তারিখ ১৯ জুন ২০১৭।
2. ↑  "about wicked weasel"। Wicked Weasel (Pty. Ltd.)। সংগ্রহের তারিখ ২ এপ্রিল ২০১৪।
3. ↑  Huntington, Patty। "The Wicked Oil: Victoria's new extreme bikini secret"। news.com.au। ২৫ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৯ জুন ২০১৭।
4. ↑  "In ways of web, those who bare, win."। *The Australian*। ১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ জুন ২০১৭।
5. ↑  McDougall, Bruce (৭ ডিসেম্বর ২০১১)। "Midnight Oil bassist Peter Gifford pouring Oil on troubled Labor"। *The Daily Telegraph*। Sydney। সংগ্রহের তারিখ ১৯ জুন ২০১৭।
6. ↑  "Album — Postimages"। *postimg.cc*। সংগ্রহের তারিখ ২০২২-০৯-০৮।

বাহ্যিক লিঙ্ক
-------------

* সরকারি ওয়েবসাইট
* ফেসবুকে উইকেড উইজল
* টুইটারে উইকেড উইজল উইকিউপাত্তে এটি সম্পাদনা করুন
* অফিসিয়াল উইকড উইজেল অনলাইন কমিউনিটি
**আবু আলী ইয়াহইয়া ইবনে ঈসা ইবনে জাযলা আল-বাগদাদী, সংক্ষেপে ইবনে জাযলা** (আরবীঃ**أبو يحيى ابن عيسى  بن جزله**), ছিলেন একাদশ শতাব্দীর একজন বাগদাদ নিবাসী আরব চিকিৎসাবিদ এবং কয়েকটি বিখ্যাত গ্রন্থের লেখক। তার একটি গ্রন্থ ১২৮০ সালে ল্যাটিন ভাষায় অনূদিত হয় এবং ব্যাপক সাড়া ফেলে।

জীবনী
-----

ইবনে জাযলা বাগদাদের একটি খ্রিস্টান পরিবারে জন্মগ্রহণ করেছিলেন। তিনি ১০৭৪ সালে ইসলাম ধর্ম গ্রহণ করেন। তার মৃত্যু হয় ১১০০ সালে, আবু 'আলী ইবনে আল-ওয়ালীদ আল-মাগরিবীর আমলে।

কর্ম
----

তাকউইম আল-আব্দান ফি দাদবির আল-ইনসান
তার রচিত একটি গ্রন্থ ***তাকউইম আল-আব্দান ফি দাদবির আল-ইনসান*** (*Dispositio corporum de constitutione hominis, Tacuin agritudinum*), এটি তৎকালীন চিকিৎসাবিদ্যার একটি অনন্য গ্রন্থ। এটি ল্যাটিন ভাষায় অনূদিত হয়েছিল।

কথিত ছিল, তিনি রোমান সম্রাট শারলেমেনের চিকিৎসক ছিলেন কিন্তু এই তথ্যের কোনো ঐতিহাসিক ভিত্তি নেই। কারণ শারলেমেনের দুই শতাব্দী পরে ইবনে জাযলার জন্ম।

ইবনে জাযলার অন্য একটি গ্রন্থ হচ্ছে, ***আল-মিনহাজ ফি আল-আদউইয়াহ আল-মুরাকাব্বাহ*** , এটিও ল্যাটিন ভাষায় অনূদিত হয়েছিল Cibis et medicines simplicibus নামে।

তিনি ইসলাম ধর্ম গ্রহণ করার পর ইসলাম ধর্মের সৌন্দর্য এবং ইহুদী ও খ্রিস্টান ধর্মের সমালোচনা করে গ্রন্থ রচনা করেছিলেন।

তথ্যসূত্র
---------

* Donald Campbell (1926), *Arabian Medicine and its Influence on the Middle Ages, Vol. 1*. London: Trübner. Reissued by Routledge, 1974, 2000. আইএসবিএন ০-৪১৫-২৪৪৬২-৫. p. 82.

অতিরিক্ত সূত্র
--------------

* Tacuini aegritudinum et Morborum ferme omnium corporis humani, cum curis eorundem। ১৫৩২ সালে অনূদিত লাতিন ভাষার স্ক্যানকৃত সংস্করণ
**ইয়াভারুম নালাম** (তামিল: யாவரும் நலம்; বাংলা: সবাই ভালো আছে) হচ্ছে ২০০৯ সালে মুক্তিপ্রাপ্ত একটি তামিল-হিন্দি দ্বিভাষী চলচ্চিত্র। মনস্তাত্ত্বিক-ভীতিকর-রহস্য ঘরানার এই চলচ্চিত্রটি ছিলো বিক্রম কুমার পরিচালিত এবং রচিত।

বিবরণ
-----

মাধবন এবং নীতু চন্দ্র চলচ্চিত্রটিতে মুখ্য ভূমিকায় অভিনয় করেছিলেন। চলচ্চিত্রটি মূলত তামিল ভাষায় নির্মাণের কথা ভাবা হলেও প্রযোজক সুরেশ, জর্জ এবং রাজেশ চলচ্চিত্রটিকে হিন্দি এবং তেলুগু ভাষায় মুক্তি দেওয়ার সিদ্ধান্ত নিয়েছিলেন, তবে চলচ্চিত্রটির মূল নাম তামিল ভাষাতেই (ইয়াভারুম নালাম) রাখা হয়েছিলো এবং হিন্দি দর্শকরা '১৩বিঃ ফিয়ার হ্যাস এ নিউ এ্যাড্রেস' নামের চলচ্চিত্রটি তাদের ভাষায় দেখতে পেয়েছিলেন ২০০৯ সালের মার্চ মাসের ৬ তারিখে প্রেক্ষাগৃহতেই, হিন্দি সংস্করণটিতে পরিচালক ভিন্ন অভিনেতা যোগ করেছিলেন যদিও নায়ক-নায়িকা মাধবন এবং নীতু চন্দ্রই ছিলেন; চলচ্চিত্রটির তেলুগু ভাষার সংস্করণে অভিনেতা রবি বাবুকে নেওয়া হয়েছিলো পুলিশ পরিদর্শকের চরিত্রে, তেলুগু সংস্করণটির শিরোনাম '১২ পাড়ামুড়ু' রাখা হয়েছিলো।

চলচ্চিত্রটি ভৌতিক কাহিনী হিসেবে দর্শকদেরকে আকৃষ্ট করে রাখতে পেরেছিলো।

তথ্যসূত্র
---------

1. 1 2  "Top 10 movies of 2009"। Hindustan Times। ২০০৯-১২-২৪। ২০১৮-১২-২৫ তারিখে মূল থেকে আর্কাইভ করা। সংগ্রহের তারিখ ২০১২-০৩-১৬।
2. ↑  "All India 2009"। Box Office India। ২০১১-০১-১৫ তারিখে মূল থেকে আর্কাইভ করা।
3. ↑  পবিত্রা শ্রীনিবাস (৬ মার্চ ২০০৯)। "Yaavarum Nalam: A must-watch"। *রেডিফ*।

বহিঃসংযোগ
---------

* ইন্টারনেট মুভি ডেটাবেজে *ইয়াভারুম নালাম*  (ইংরেজি)
"ঈশ্বু" (Ishu) উৎপল বরপূজারী দ্বারা পরিচালিত একটি অসমীয়া ভাষার চলচ্চিত্র৷ এই চলচ্চিত্রটির মূল কাহিনী মণিকুন্তলা ভট্টাচার্যের একই নামের একটি উপন্যাসের উপর আধারিত৷ চলচ্চিত্রটি গোয়ালপাড়া জেলার একটি মধ্যের গাঁওয়ের ঈশ্বু নামের শিশুর দৃষ্টিতে আসামের ডাইনী হত্যার সমস্যা প্রতিফলন করেছে৷ চলচ্চিত্রটি আঞ্চলিক ভাষার শ্রেষ্ঠ চলচ্চিত্রের জাতীয় পুরস্কার লাভ করেছে৷

কাহিনী
------

আসামের একটি মধ্যের উপজাতি গাঁওতে ঈশ্বর প্রসাদ রাভা বা ঈশ্বু বাস করে৷ ঈশ্বুর বয়স প্রায় দশ বছর৷ মা-বাবা, কাকা এবং দিদিমার মরমের মধ্যে বন্ধুবর্গ, ভালু বা পোহনীয়া কুকুরটির সাথেই ঈশ্বুর জীবন৷ নিকটস্থ অম্বিকা জেঠীর সাথে ঈশ্বুর আন্তরিকতাপূর্ণ সম্পর্ক৷ কিন্তু ঈশ্বুর এই সহজ-সরল জীবনের গতিতে একদিন বাধা পড়ে৷ গাঁওয়ের বেজ এবং ঈশ্বুর অন্য একজন জেঠী ভদ্রেশ্বরী অভিসন্ধি করে অম্বিকাকে ডাইনী বলে প্রচার করে৷ এর কারণ, অম্বিকার দেয়া বনৌষধি ব্যবহার করে গাঁওয়ের লোকদের রোগব্যাধি নিরাময় হওয়ায় বেজ অম্বিকাকে নিজের প্রতিদ্বন্দ্বী বলে গণ্য করতে থাকে৷ ভদ্রেশ্বরী এই অভিসন্ধিতে জড়িত হওয়ার মধ্যে স্বার্থ ছিল অকালে বিধবা হওয়া অম্বিকার সম্পত্তি আত্মাসাৎ করা৷ অন্ধবিশ্বাসী এবং অশিক্ষিত গঞা দুজনের কথায় পড়ে অম্বিকার ঘর জ্বালিয়ে দেয়৷ অম্বিকা গাঁও থেকে নিরুদ্দেশ হয়৷

চরিত্র
------

* ঈশ্বু: কপিল গারো
* অম্বিকা : Tonthoingambi Leishangthem Devi
* বেজ: বিষ্ণু খারঘরীয়া
* রাধা: দীপিকা ডেকা
* ভদ্রেশ্বরী: চেতনা দাস

পুরস্কার এবং সম্মান
-------------------

* অসমীয়া ভাষার শ্রেষ্ঠ ছবির জাতীয় পুরস্কার (৬৫ম জাতীয় চলচ্চিত্র পুরস্কার)
* শৈলধর বরুয়া চলচ্চিত্র পুরস্কার

তথ্যসূত্র
---------

1. ↑
2. 1 2  "সংরক্ষণাগারভুক্ত অনুলিপি"। ১৯ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
3. ↑
4. ↑
**ইয়ামিন আহমেদ চৌধুরী মুন্না** (জন্ম: ২ আগস্ট ১৯৯১ ; **ইয়ামিন মুন্না** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১০–১১ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব শেখ জামালে যোগদান করেছেন। 

২০১১ সালে, ইয়ামিন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০-এর অধিক ম্যাচে অংশগ্রহণ করেছেন। দলগতভাবে, ইয়ামিন এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।

প্রারম্ভিক জীবন
---------------

ইয়ামিন আহমেদ চৌধুরী মুন্না ১৯৯১ সালের ২রা আগস্ট তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১১ সালের ২১শে মার্চ তারিখে, মাত্র ১৯ বছর ৭ মাস ২০ দিন বয়সে, উভয় পায়ে ফুটবল খেলায় পারদর্শী ইয়ামিন ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ইয়ামিন সর্বমোট ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*৫ এপ্রিল ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১১ | ২ | ০ |
| ২০১৪ | ২ | ০ |
| ২০১৫ | ৯ | ০ |
| ২০১৬ | ১ | ০ |
| সর্বমোট | ১৪ | ০ |

তথ্যসূত্র
---------

1. ↑  "AFC CHALLENGE CUP 2012"। *এশিয়ান ফুটবল কনফেডারেশন* (ইংরেজি ভাষায়)। ২১ মার্চ ২০১১। সংগ্রহের তারিখ ৫ এপ্রিল ২০২১।
2. ↑  "Palestine vs Bangladesh: Live score, updates and head-to-head results 03/21/2011"। *tribuna* (ইংরেজি ভাষায়)। ২১ মার্চ ২০১১। সংগ্রহের তারিখ ৫ এপ্রিল ২০২১।

বহিঃসংযোগ
---------

* সকারওয়েতে ইয়ামিন আহমেদ চৌধুরী মুন্না (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ইয়ামিন আহমেদ চৌধুরী মুন্না (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ইয়ামিন আহমেদ চৌধুরী মুন্না (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ইয়ামিন আহমেদ চৌধুরী মুন্না (ইংরেজি) উইকিউপাত্তে এটি সম্পাদনা করুন

| * দে
* স
শেখ জামাল ধানমন্ডি ক্লাব  – বর্তমান দল |
| --- |
| 
* ১ লিটন
* ২ রায়হান (অধি:)
* ৪ মুন্না
* ৫ তারেক
* ৬ আগিলার
* ৭ জুয়েল
* ৮ ভালিদজানভ
* ৯ স্টুয়ার্ট
* ১০ নবাব
* ১১ সুলায়মান
* ১২ কৌশিক
* ১৩ সাইদ
* ১৪ মান্নাফ
* ১৫ শাকিল
* ১৬ বিপুল
* ১৭ ফয়সাল
* ১৮ বাবু
* ১৯ সোহানুর
* ২০ নুরুল
* ২১ শাকিল
* ২২ সামিউল
* ২৩ ইসহাক
* ২৪ রফিকুর
* ২৫ খলিল
* ২৭ মনি
* ২৯ নাসির
* ৩০ নাঈম
* ৩১ সার্থক
* ৩২ ইমন
* ৩৩ হৃদয়
* ৬৭ পিয়াশ
* ৭০ নদির
* ম্যানেজার: মারুফুল

 |
**ইবনে শাহীন** (২৯৭ হি - ৩৮৫ হি / ৯০৯ - ৯৯৫) হাদীসের বর্ণনাকারীদের একজন, তার নাম আবু হাফস ওমর বিন আহমেদ বিন ওসমান বিন আহমেদ বিন মুহাম্মদ বিন আইয়ুব বিন আজদাদ আল-বাগদাদী, তিনি জন্মগ্রহণ করেন সফর ২৯৭ হিজরিতে, ৩৮৫ হিজরিতে তিনি ইন্তেকাল করেন।

গুরু
----

আল-হাফিজ ইবনে শাহীন হাদীসটি শুনেছেন: আবু বকর মুহাম্মাদ বিন মুহাম্মাদ আল-বাগানদী, আবু আল-কাসিম আল-বাগাওয়ি, আবু খুবাইব আল-আব্বাস বিন আল-বারতি, আবু বকর বিন আবি দাউদ, শুয়াইব বিন মুহাম্মদ আল-দারি' , আবু আলী মুহাম্মদ বিন সুলেমান আল-মালিকি, ইবনে সাঈদ, আবু হামিদ আল-হাদরামি, এবং আবু বকর বিন জিয়াদ, মুহাম্মদ বিন হারুন বিন আল-মুজদার, আল-হুসাইন বিন আহমেদ বিন বাস্তাম, নাসর বিন আল-কাসিম আল- ফরায়িদি, মুহাম্মদ বিন সালেহ বিন জাগিল, মুহাম্মদ বিন জুহাইর আল-আবলী, আহমদ বিন সুলাইমান বিন জাবান, আবু ইসহাক বিন আবি থাবিত, আবু আলী বিন আবি হুদাইফা।

শিষ্য
-----

তিনি ইবনে শাহীনের সূত্রে বর্ণনা করেছেন এবং তার কাছ থেকে হাদীস নিয়েছেন: আবু বকর মুহাম্মদ বিন ইসমাইল আল-ওয়াররাক, আবু সাদ আল-মালিনী, আবু বকর আল-বারকানি, আহমেদ বিন মুহাম্মদ আল-আতিকী, ওবায়দুল্লাহ বিন ওমর, আবু মুহাম্মদ আল -জাওহরি, আল-হাসান বিন মুহাম্মদ আল-খালাল, আবু তালিব আল-আশরি, আবু আল-হুসাইন বিন আল-মুহতাদি বিল্লাহ, আবু আল-কাসিম আল-তানুখি।

জ্ঞানগত অবস্থান
---------------

আল-ধাহাবি তার সম্পর্কে বলেছেন: "শেখ আল-সাদুক, হাফিজ, আলেম, ইরাকের শেখ।"
আল-যাহাবি আরও বলেছেন: "তিনি ত্রিশের পরে ভ্রমণ করেছিলেন এবং প্রচুর সংগ্রহ ও সংকলন করেছিলেন এবং বিশটি খণ্ডে ব্যাখ্যা করেছিলেন, সমস্তই ট্রান্সমিশনের চেইন সহ।"
আবু আল-ফাত বিন আবি আল-ফাওয়ারিস বলেছেন: "মামুনের বিশ্বস্ততা শ্রেণীবদ্ধ করে যা কেউ শ্রেণীবদ্ধ করেনি।"
আবু বকর আল-খতিব বলেছেন: "তিনি বিশ্বস্ত এবং সৎ ছিলেন এবং তিনি পূর্ব দিকে থাকতেন।"
যুবরাজ আবু নাসর বলেছেন: "তিনি একজন বিশ্বস্ত বিশ্বস্ত ব্যক্তি। তিনি লেভান্ত, ইরাক, পারস্য এবং বসরাতে শুনেছেন এবং অধ্যায় ও অনুবাদ সংগ্রহ করেছেন এবং প্রচুর লিখেছেন।"
আবু বকর আল-খতিব বলেছেন: "আবু আল-হুসাইন মুহাম্মদ বিন আলী আল-হাশেমি আমাদের জানিয়েছেন যে ইবনে শাহীন তাদের বলেছিলেন যে আমি প্রথম যা লিখেছিলাম তা ছিল 388 সালে, এবং তিনি তিনশ সংকলন সংকলন করেছিলেন, যার মধ্যে একটি হল এক হাজার অংশের ব্যাখ্যা, এবং প্রেরণের শৃঙ্খল এক ​​হাজার তিনশত অংশ, এবং ইতিহাস একশত পঞ্চাশ ভাগ, এবং তপস্যা একশত অংশ, এবং বসরায় প্রথম ঘটনাটি ঘটেছিল তিনশ বছর। এবং বত্রিশ».
বিচারক আবু বকর আল-দাউদি বলেছেন: "আমি আবু হাফস বিন শাহীনকে বলতে শুনেছি, আমি এই সময় পর্যন্ত কালিটি কী দিয়ে কিনেছি তা হিসেব করে দেখেছি এবং তা ছিল সাতশ দিরহাম।" আল-দাউদী বলেন: আমরা চার পাউন্ড দিরহাম দিয়ে কালি কিনতাম।
আল-দারাকুতনী বলেন: ইবনে শাহীন ভুলের উপর জোর দেন এবং তিনি বিশ্বস্ত।

রচনাবলী
-------

* تفسير ابن شاهين.
* كتاب فضائل شهر رمضان.
* كتاب الترغيب في فضائل الأعمال وثواب ذلك. (কিতাব আত-তারগীব ফী ফাযাইল আল-আমাল ওয়া সাওয়াব যালিক)
* كتاب تاريخ أسماء الثقات.
* كتاب فضائل سيدة النساء.
* كتاب حديث عمر بن أحمد
* كتاب شرح مذاهب أهل السنة.
* كتاب ناسخ الحديث ومنسوخه

তথ্যসূত্র
---------

1. ↑  Al-Zarkali, Khair Al-Din (২০০২)। *Al-Alam*। Volume 5 (15 সংস্করণ)। Beirut: Dar Al-Ilm lil-millieens। পৃষ্ঠা 40। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  المكتبة الإسلامية : أبو حفص ابن شاهين  ওয়েব্যাক মেশিনে আর্কাইভকৃত ২০২০-০১-২৬ তারিখে
3. ↑  جامع الحديث النبوي : ابن شاهين টেমপ্লেট:وصلة مكسورة  ওয়েব্যাক মেশিনে আর্কাইভকৃত ২০১০-১২-২৩ তারিখে
**ইয়াম্মা মসজিদ** নাইজারে অবস্থিত একটি পুরাতন মসজিদ। মসজিদটি আদিবাসী সুদানো-সাহেলিয়ান স্থাপত্যশৈলীতে নির্মিত। ১৯৬২ সালে নাইজারের মরুভূমির অঞ্চল ইয়াম্মায় এটি নির্মাণ করা হয়েছে।

১৯৬০ সালে শেষ হওয়া ফরাসী উপনিবেশের এই মসজিদটি ৬০ বছরেরও বেশি সময় ধরে নির্মাণ করা হয়েছে। গ্রামবাসী যখন মসজিদ নির্মাণের সিদ্ধান্ত নিয়েছিল, তারা এমন একটা স্থান নির্ধারণ করেছিল, যেখানে প্রত্যেকে নামাজের জন্য জড়ো হতে পারে। শুরুতে কাঠামোটি কাদা ইট দিয়ে নির্মিত করেছিল এবং পরে চার কোণার টাওয়ার দ্বারা বেষ্টিত একটি কেন্দ্রীয় গম্বুজ নির্মিত করেছিল। গ্রামবাসীরা প্রত্যেকে এখানে অবদান রেখেছিলেন; কেউ জায়গা দিয়েছেন, কেউ কাদা ইট তৈরি করেছেন, কেউ জল বহন করেছেন এবং কেউ কাঠ সংগ্রহ করেছেন।

এই মসজিদটিকে ১৯৮৬ সালে আর্কিটেকচারের জন্য আগা খান পুরস্কার প্রদান করা হয়েছিল।

আরো দেখুন
---------

* মসজিদের তালিকা
* আফ্রিকার মসজিদগুলির তালিকা
* মিশরে মসজিদের তালিকা

তথ্যসূত্র
---------

1. 1 2  Archnet। "Yaama Mosque"। সংগ্রহের তারিখ ৯ মার্চ ২০১৮।

বহিঃসংযোগ
---------

* ইয়াম্মা মসজিদ[*স্থায়ীভাবে অকার্যকর সংযোগ*] - স্থাপত্য পর্যালোচনা
**ইয়ার তাজবান** ( হিব্রু ভাষায়: יאיר צבן‎, জন্ম ২৩ আগস্ট ১৯৩০) একজন ইসরায়েলি রাজনীতিবিদ, শিক্ষাবিদ এবং সামাজিক কর্মী।

জীবনী
-----

তাজবান ১৯৩০ সালে জেরুজালেমে জন্মগ্রহণ করেন। ১৯৪৮ সালে ফিলিস্তিন যুদ্ধের সময় তিনি পালমাচে যুদ্ধ করেন। তিনি জেরুজালেম কাছাকাছি কিবুতজ টোরা, এর প্রতিষ্ঠাতাদের মধ্যে একজন। ১৯৫০ -এর দশকে, তেল আবিবে যাওয়ার পর, তিনি সেমিনার হাকিবুতজিম (একটি শিক্ষক কলেজ) এ পড়াশোনা করেন এবং তেল আবিবের দরিদ্র শহরতলিতে শিক্ষক এবং যুব শিক্ষাবিদ হিসাবে কাজ করেন। তাজাবান তেল আবিব বিশ্ববিদ্যালয় থেকে ইহুদি এবং সাধারণ দর্শনে বিএ ডিগ্রি অর্জন করেছেন। ৪৫ বছর ধরে তাজবান রাজনৈতিকভাবে সক্রিয় ছিল। তিনি ১৯৬৫ থেকে ১৯৭৩ পর্যন্ত মূল মাকির রাজনৈতিক ব্যুরোর সদস্য এবং ১৯৭২-১৯৭৩ সালে এর চেয়ারম্যান ছিলেন। ১৯৭৭ সালে তিনি ইসরায়েলের বাম শিবিরের সহ-প্রতিষ্ঠাতা ছিলেন, যেটি একটি শান্তি তালিকা যা নেসেট এবং হিস্টাদ্রুত নির্বাচনে অংশ নিয়েছিল। ১৯৮১ সালে তিনি নেসেটে নির্বাচিত হন, যেখানে তিনি ১৬ বছর অ্যালাইনমেন্ট, ম্যাপাম এবং মেরেটজের প্রতিনিধি হিসেবে দায়িত্ব পালন করেন। ১৯৯২ সালে প্রয়াত প্রধানমন্ত্রী ইতজাক রাবিন তাকে অভিবাসী শোষণ মন্ত্রী এবং মন্ত্রিসভার নিরাপত্তা সদস্য হিসেবে (১৯৯৬ পর্যন্ত) আমন্ত্রণ পেয়েছিলেন। অভিবাসী শোষণ মন্ত্রী হিসেবে তিনি ইহুদি সংস্থার নেতৃত্বের সাথে পূর্ণ সহযোগিতা প্রতিষ্ঠার চেষ্টা করেন। ১৯৯৬-২০০২ বছরগুলিতে তিনি লেভন ইনস্টিটিউট ফর রিসার্চ অফ লেবার মুভমেন্টের একাডেমিক বোর্ডের প্রধান হিসেবে দায়িত্ব পালন করেন এবং তেল আবিব বিশ্ববিদ্যালয়ে পাবলিক পলিসি বিভাগে স্নাতক শিক্ষার্থীদের বক্তৃতা দেন। ১৯৯৬ সাল থেকে তিনি জেরুজালেমে সংস্কৃতি হিসাবে মেইটার - দ্য কলেজ অফ ইহুদি ধর্মের পরিচালনা পর্ষদের চেয়ারম্যান হিসাবে কাজ করেন। ২০০০ সালে তিনি *আধুনিকীকরণ ও ধর্মনিরপেক্ষতার যুগে ইহুদি সংস্কৃতির দ্য এনসাইক্লোপিডিয়া* প্রকাশনার সূচনা করেন, যার প্রধান সম্পাদক হিসেবে ইয়ারমিয়াহু ইয়েভেল এবং নিজে প্রকল্পের মহাপরিচালক ছিলেন। ২০০৭ সালে হিব্রু ভাষায় এনসাইক্লোপিডিয়া প্রকাশিত হয়। ক্যারিয়ার জুড়ে তিনি ধর্মীয় জবরদস্তির বিরুদ্ধে লড়াই, বহুত্ববাদী পদ্ধতি এবং ইসরায়েলে সংস্কার ও রক্ষণশীল আন্দোলনের সমান মর্যাদা প্রদানের জন্য গভীরভাবে জড়িত ছিলেন। এই কাজের ফলস্বরূপ, তাকে সংস্কার আন্দোলন (আটলান্টা, ১৯৯৫) এবং মার্কিন যুক্তরাষ্ট্রে রক্ষণশীল আন্দোলনের রাব্বীদের সম্মেলনে (১৯৯৬) কংগ্রেসের অতিথি হিসেবে আমন্ত্রণ জানানো হয়েছিল। তিনি হিব্রু ইউনিয়ন কলেজ থেকে (১৯৯৭) সম্মানসূচক ডক্টরেট পান।

তিনি শুলামিতকে বিয়ে করেন, তিনি স্মাদার ও ড্রর এর পিতা এবং দানা, শাই, রোথেম এবং নোয়ামের দাদা। তিনি ক্যাপ্টেন আব্রাহাম এরিয়েলের শ্যালক, যিনি ইসরাইলের ইতিহাসে সর্বকনিষ্ঠ জাহাজের অধিনায়ক হওয়ার রেকর্ড রাখেন।

তথ্যসূত্র
---------

1. ↑  "Yair Tzaban, Meitar"। *Jewish Community Federatiom*।  `|ইউআরএল=` অনুপস্থিত বা খালি (সাহায্য)
2. ↑
3. ↑  "Yair Tsaban"। *Jewish Virtual Library*। সংগ্রহের তারিখ ১৭ ডিসেম্বর ২০০৭।
4. ↑  Lev-Ari, Shiri (২৭ মে ২০০৭)। "The book of the people"। *Haaretz*। সংগ্রহের তারিখ ১৭ ডিসেম্বর ২০০৭।
ক্যালকুলাস একটি উচ্চতর গণিত
**উচ্চতর গণিত** মাধ্যমিক গণিত কোর্সে দেওয়া শিরোনাম। "উচ্চতর গণিত" শব্দ এবং "অ্যাডভান্সড লেভেল ম্যাথমেটিক্স" শব্দটি দ্বারা অনেক প্রতিষ্ঠানের বেশ কয়েকটি উন্নত গণিত কোর্সকে বোঝানো হতে পারে।

যুক্তরাজ্য
----------

যুক্তরাজ্যে স্ট্যান্ডার্ড গণিতের এএস-লেভেল এবং এ-লেভেল কোর্স ছাড়াও উচ্চতর গণিত অধ্যয়নকে তার একটি কোর্স হিসাবে বর্ণনা করা হয়।  অস্ট্রেলিয়ার ভিক্টোরিয়া রাজ্যে এটি ভিক্টোরিয়ান সার্টিফিকেট অফ এডুকেশনের অংশ হিসাবে করা একটি কোর্সে উচ্চতর গণিতকে বর্ণনা করা হয়েছে । বিশ্বব্যাপী, এটি জিসিই এএস-লেভেল এবং এ-লেভেল ছাড়াও অধ্যয়ন করা একটি কোর্স বা আন্তর্জাতিক পাঠ্যক্রমের ডিপ্লোমার অংশ হিসাবে সরবরাহিত একটি কোর্স ।

জাতি বা জাতিগততার দ্বারা স্যাট গণিত স্কোরগুলির বিতরণ

ভারত
----

সিবিএসই কোনও 'উচ্চতর' গণিত কোর্স অন্তর্ভুক্ত করে না। যদিও জেই অ্যাডভান্সড সিলেবাসে সিবিএসই ক্লাস ১১ এবং ১২ সিলেবাস কিছুটা সম্প্রসারিত রূপ। তবে এটি বিদ্যালয়-পর্যায়ের পরীক্ষার ক্ষেত্রে নয়।

বাংলাদেশ
--------

বাংলাদেশে শিক্ষাব্যবস্থায় নবন দশম শ্রেণি অর্থাৎ নিম্ন মাধ্যমিক এবং একাদশ দ্বাদশ শ্রেণি অর্থাৎ উচ্চ মাধ্যমিকের বিজ্ঞান শাখার শিক্ষার্থীদের জন্য উচ্চতর গণিতকে পাঠ্যসূচির অন্তর্ভুক্ত করা হয়েছে।

আরো দেখুন
---------

* গণিতের ইতিহাস
* জ্যামিতির ইতিহাস

তথ্যসূত্র
---------

1. ↑  "The Further Mathematics Support Programme"। *furthermaths.org.uk*। সংগ্রহের তারিখ ২০২০-০১-২১।
**ইয়ারদেন গার্ব** (হিব্রু: ירדן ג'רבי‎‎, জন্ম ৮ জুলাই ১৯৮৯) একজন ইসরাইলি জুডো বিশ্বচ্যাম্পিয়েন। তিনি ২০১৬ অলিম্পিক গেমসে ৬৩' কেজি মহিলা জুডোয় ইসরাইলের হয়ে তামা জিতেন।
২০১৩ বিশ্ব জুডো চ্যাম্পিয়েন্সিপে ৬৩' কেজি মহিলা শাখায় স্বর্ণ পদক জিতেন। তিনি মাত্র ২৪ বছর বয়সে ৫ বার ইসরাইলি জুডো চ্যাম্পিয়েন্সিপ জিতেন। ২০০৯ সালে মাক্কাবিয়া গেমসে রৌপ্য পদক জয় করে।

ব্যক্তিগত জীবন
--------------

গার্ব ইসরাইলের একটি ইহুদি পরিবারে জন্মগ্রহণ করেন। তার ডাক নামগুলো হচ্ছে জর্ডান, গার্ব, ডেনুশ। তিনি বর্তমানে ইসরাইল ওপেন বিশ্ববিদ্যালয়তে অর্থনীতি এবং ব্যাবস্থাপনা পড়ছেন।

জুডো ক্যারিয়ার
---------------

গার্ব মাত্র ৬ বছর বয়সে স্থানীয় ক্লাবে জুডো খেলা শুরু করেন। সেই ক্লাবে তাকে জুডো শেখায় ইসরাইল জাতীয় মহিলা জুডো দলের সাবেক কোচ শানি হার্স্কো।

২০০৭ সালে তিনি ইসরাইল চ্যাম্পিয়েন্সিপ জিতেন। ২০০৮ সালে ইসরাইল চ্যাম্পিয়েন্সিপ এবং অনূর্ধ্ব-২৩ ইসরাইল চ্যাম্পিয়েন্সিপ জিতেন। ২০০৯ সালে ইসরাইল চ্যাম্পিয়েন্সিপ এবং বিশ্বকাপ জিতেন। ২০০৯ সালে মাক্কাবিয়া গেমসে ২য় স্থান অধিকার করে।

### ২০১৩ বিশ্ব চ্যাম্পিয়েন্স

২০১৩ সালের আগস্ট, মাত্র ২৪ বছর বয়সে ব্রাজিলে অনুষ্ঠিত ২০১৩ বিশ্ব জুডো চ্যাম্পিয়েন্সিপে স্বর্ণ জিতেন। ৬৩' কেজি শাখায় সেবার ৫ জন প্রতিযোগীকে পরাজিত করেন। ৫ জন প্রতিযোগিকে হারিয়ে সেবার বিশ্ব রেকর্ড করেন। ইসরাইলের হয়ে চ্যাম্পিয়েন্সিপ জেতার পর তার অনুভূতি জানতে চাওয়া হলে তিনি বলেন "আমি ৩ টি বিয়ের প্রস্তাব পেয়েছি।

গার্ব ১ম ইসরাইলি,যিনি জুডো চ্যাম্পিয়েন্সির স্বর্ণ জিতেন। এর আগে আয়েল আরাদ (১৯৯১-তামা, ১৯৯৩-রৌপ্য), অরেন স্মাদজা ( ১৯৯৫- রৌপ্য), এবং এরিয়েল যেভি ( ২০০১-রৌপ্য) জিতে।

২০১৩ সালে 'দ্যা জেরুজালেম পোস্ট' পত্রিকার জরিপে ইসরাইলের 'ইসরাইল স্পোর্টস পার্সোনালিটি' নির্বাচিত হন।

### ২০১৪-২০১৫

২০১৪ সালে রাশিয়ায় জুডো বিশ্বচ্যাম্পিয়েন্সিপের ফাইনালে হেরে গিয়ে রৌপ্য পদক জিতেন। ডিসেম্বরে গার্ব ইসরাইলের সেরা ক্রীড়াবিদ নির্বাচিত হন।

গার্ব ২০১৫ সালে ইউরোপিয়ান গেমসে তামা জিতেন। ১৭ অক্টোবর ২০১৫ সালে প্যারিস গ্র্যান্ড সামে জাপানের মিহো মিনেই এর কাছে হেরে তামা লাভ করেন। ২ সপ্তাহ পর ৩১ ডিসেম্বর আবুধাবি গ্র্যান্ড সামে ডাচ খেলোয়াড় জুল ফ্রান্সেনের কাছে হেরে আবারো তামা জিতেন।

### রিও অলিম্পিক

২০১৬ সালের ৯ আগস্ট ব্রাজিলের রিওতে অনুষ্ঠিত অলিম্পিক গেমসে ইসরাইলের হয়ে তামা জিতে। কোয়ার্টার ফাইনালে ব্রাজিলিয়ান মারিয়ানা সিল্ভার কাছে হেরে যান। এরপর দুইজন প্রতিযোগীকে হারিয়ে তামা লাভ করেন।

তথ্যসূত্র
---------

1. Sinai, Allon. "Israel's Gerbi takes gold at Judo World Championships". *Jerusalem Post*, August 29, 2013. Retrieved on August 30, 2013.
2. "Israeli Sports", *Jewish Sports Review*, Vol. 9, No. 11, Issue 107, p. 20, January/February 2015.
3. "ג'רבי: אהיה מוכנה לריו, פולק: אנחנו נבחרת חזקה". *ynet* (in Hebrew). Retrieved 1 June 2016.
4. "Israeli Judoist Wins Medal in Budapest, Hungary". Shalom Life. Retrieved September 9,2013.
5. "Yarden Gerbi takes gold at Worlds, first for Israeli judoka". Jewish Telegraphic Agency. September 2, 2013. Retrieved September 8, 2013.

বহিঃসংযোগ
---------

* Official site
* Judo Inside bio and stats
***উইকলি*** হল মরিশাসের লা সেন্টিনেল গ্রুপ দ্বারা প্রকাশিত একটি ইংরেজি ভাষার জাতীয় সংবাদ ম্যাগাজিন।  কেবলমাত্র কাগজ এবং সরাসরি-ইমেল পিডিএফ -এ উপলব্ধ ম্যাগাজিনটির তুলনামূলকভাবে কম পাঠক রয়েছে, তবে এই দ্বীপের রাজনৈতিক খবরের অন্যতম গুরুত্বপূর্ণ উত্স হিসাবে বিবেচিত। ম্যাগাজিনটি তার সংবাদ প্রতিবেদনের পাশাপাশি এর সমালোচনামূলক এবং সম্পাদকীয়গুলি প্রায়শই উপহাসের জন্যও পরিচিত।

ইতিহাস এবং প্রোফাইল
-------------------

এটি *এল'এক্সপ্রেস* পত্রিকার আউটলুক নামে একটি সাপ্তাহিক বিভাগ হিসাবে শুরু হয়েছিল। এটি জুলাই ২০১২ সালে একটি সাপ্তাহিক পত্রিকা হয়ে ওঠে। ম্যাগাজিনটি শুক্রবার প্রকাশিত হয়। প্রধান সম্পাদক তৌরিয়া প্রয়াগকে সংসদের স্পিকার মায়া হনুমানজি দ্বারা ২০১৬ সালে অস্থায়ীভাবে নিষিদ্ধ করেছিলেন, কারণ ২৮ এপ্রিল ২০১৬-তে *উইকলি* পত্রিকায় প্রকাশিত সমালোচনামূলক সম্পাদকীয় ছিল।

তথ্যসূত্র
---------

1. ↑  "La Sentinelle"। *La Sentinelle*। সংগ্রহের তারিখ ১১ সেপ্টেম্বর ২০১৬। [*স্থায়ীভাবে অকার্যকর সংযোগ*]
2. ↑  Deena, Manisha (১৪ জুন ২০১৬)। "Après un éditorial: Touria Prayag interdite d'accès au Parlement"। *L'Express*। La Sentinelle। সংগ্রহের তারিখ ১১ সেপ্টেম্বর ২০১৬।
**উইমেন অ্যান্ড চিলড্রেন ফার্স্ট** হল শিকাগোর অ্যান্ডারসনভিল পাড়ার ৫২৩৩ নর্থ ক্লার্ক স্ট্রিটে অবস্থিত একটি ব্যক্তিমালিকানাধীন বইয়ের দোকান । দোকানটি ১৯৭৯ সালে অ্যান ক্রিস্টোফারসেন এবং লিন্ডা বুবন দ্বারা একটি নারীবাদী বইয়ের দোকান এবং শিকাগো সম্প্রদায়ের নারী লেখক ও সদস্যদের উদযাপন এবং সমর্থনস্থল হিসাবে প্রতিষ্ঠিত হয়েছিল। উইমেন অ্যান্ড চিলড্রেন ফার্স্ট নারী ও শিশুতোষ বই এবং এলজিবিটি সাহিত্যে বিশেষায়িত।

বর্ণনা
------

উইমেন অ্যান্ড চিলড্রেন ফার্স্ট হল মার্কিন যুক্তরাষ্ট্রের সবচেয়ে বড় নারীবাদী বইয়ের দোকান, যেখানে প্রায় ৩০,০০০ বই মজুদ আছে। 

এখানকার বইগুলো "একটি অন্তর্ভুক্তিমূলক এবং ক্যুইয়ার-মনোভাবের দৃষ্টিভঙ্গিতে রচিত"  এবং দোকানটি "তার বৈচিত্র্য এবং ক্যুইয়ার-বন্ধুত্বের জন্য পরিচিত।"  বইয়ের দোকানটির অন্যতম লক্ষ্য হল "বই এবং সম্প্রদায়ের মাঝে নারীদের কাজকে সমর্থন করা"।  উইমেন অ্যান্ড চিলড্রেন ফার্স্ট শুধুমাত্র গুরুত্বপূর্ণ নারীবাদী সাহিত্যিক কাজই বহন করে না, বরং অন্যান্য রাজনৈতিক ও প্রগতিশীল আন্দোলনের সাথে সম্পর্কিত কাজগুলোতেও আলোকপাত করে, বিশেষ করে এখানে এলজিবিটি সম্প্রদায়ের বইগুলোর একটি শক্তিশালী সংগ্রহ রয়েছে।  দোকানের বিক্রিবাট্টার বিশ শতাংশ বাচ্চাদের বই থেকে আসে; অন্যান্য জনপ্রিয় বিভাগগুলো হল রান্না, শিল্পকলা, শিক্ষা এবং অভিভাবকত্ব বিষয়ক বই।

ইতিহাস
------

উইমেন অ্যান্ড চিলড্রেন ফার্স্ট ১৯৭৯ সালের নভেম্বরে শিকাগোর ইলিনয় বিশ্ববিদ্যালয়ের ছাত্র অ্যান ক্রিস্টোফারসেন এবং লিন্ডা বুবন দ্বারা প্রতিষ্ঠিত হয়েছিল।  তারা নারীবাদী আন্দোলনের অংশীদার ছিল ।  বুবন এবং ক্রিস্টোফারসেন দোকানের বুকশেলফগুলো নিজেরাই তৈরি করেছিলেন এবং দোকানে নারীবাদী-বিষয়বস্তু যুক্ত এবং শিশুতোষ বই তোলেন যাতে $১৫,০০০ খরচ করেছিলেন।

জনপ্রিয় সংস্কৃতিতে
-------------------

টিভি সিরিজ পোর্টল্যান্ডিয়া "উইমেন অ্যান্ড উইমেন ফার্স্ট" শিরোনামের একটি আবর্তক স্কেচে উইমেন অ্যান্ড চিলড্রেন ফার্স্ট'সহ নারীবাদী বইয়ের দোকানগুলোকে মৃদুভাবে উপহাস করেছে, যা পোর্টল্যান্ডের নারীবাদী বইয়ের দোকান ইন আদার ওয়ার্ডসে চিত্রায়িত হয়েছিল।

তথ্যসূত্র
---------

1. ↑  Kogan, Rick (১৭ জুলাই ২০১৪)। "Andersonville's Women & Children First Bookstore has new, but familiar, owners"। *Chicago Tribune*। সংগ্রহের তারিখ ২১ মে ২০২০।
2. ↑  Gettinger, Aaron (২১ জুন ২০১৯)। "Midwest Traveler: A Pride guide to LGBT Chicago"। *Star Tribune*। সংগ্রহের তারিখ ২১ মে ২০২০।
3. ↑  Perry, Grace (১০ ফেব্রুয়ারি ২০১৭)। "Bring the kids to Women and Children First for Story Time with Drag Queens"। *Time Out*। সংগ্রহের তারিখ ২১ মে ২০২০।
4. 1 2 3  Corley, Cheryl (২৭ অক্টোবর ২০১৩)। "One Way For An Indie Bookstore To Last? Put Women 'First'"। *NPR*। সংগ্রহের তারিখ ২১ মে ২০২০।
5. ↑  Wasserman, Melissa (২৭ মার্চ ২০১৯)। "Women & Children First marks 40 years with 20 best-sellers"। *Windy City Times*। সংগ্রহের তারিখ ২১ মে ২০২০।
6. ↑  Enjeti, Anjali (৯ মে ২০১৪)। "The Last 13 Feminist Bookstores in the U.S. and Canada"। *Paste*। সংগ্রহের তারিখ ২১ মে ২০২০।
7. 1 2  Bauer, Kelly (১৫ জানুয়ারি ২০১৯)। "Women & Children First Bookstore 'Stronger Than Ever' As It Celebrates 40 Years In Business"। *Block Club Chicago*। সংগ্রহের তারিখ ২১ মে ২০২০।
8. ↑  Kelley, Claire (২২ অক্টোবর ২০১৩)। "The feminist bookstores that inspired Portlandia"। *Melville House*। ১১ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২১ মে ২০২০।

বহিঃসংযোগ
---------

* উইমেন অ্যান্ড চিলড্রেন ফার্স্ট ওয়েবসাইট
**উইকিট্রিবিউন** হচ্ছে একটি খবরের ওয়েবসাইট যেটিতে পেশাদার সাংবাদিকের গবেষণা, খবরের ঘটনার রির্পোট এবং সেচ্ছাসেবকরা নিবন্ধ গুলো প্রুফরিডিংয়ের মাধ্যমে যাচাই করে, সত্যতা যাচাই করে, নিবন্ধে তথ্যের সূত্র যোগ করে। উইকিপিডিয়ার সহ-প্রতিষ্ঠাতা জিমি ওয়েলস ২০১৭ এর এপ্রিলে ওয়েবসাইটটি প্রকাশিত করেন। উইকিট্রিবিউন উইকিপিডিয়া অথবা এর প্রধান প্রতিষ্ঠান উইকিমিডিয়া ফাউন্ডেশন এর সঙ্গে সম্বন্ধযুক্ত নয়।

ইতিহাস
------

২০১৮ সালের জানুয়ারিতে সাইটের একটি স্ক্রিনশট। 
উইকিট্রিবিউন জিমি ওয়েলস এবং ওরিট কোপেল দ্বারা প্রতিষ্ঠিত হয়েছিল।  ওয়েবসাইটের জন্য প্রাথমিক ক্রাউডফান্ডিং মে ২০১৭ সালে সম্পন্ন হয়েছিল, যা £১৩৭,০০০ এর বেশি সংগ্রহ করেছে, সেইসাথে গুগুল, Craig Newmark এবং News Integrity Initiative- এর মতো দাতাদের কাছ থেকে প্রায় £৪০০,০০০ সংগ্রহ করেছে।  ২০১৭ সালের আগস্টে পিটার বেলকে মিডিয়াম ডট কম- এ তাদের অস্থায়ী প্রকাশনা প্ল্যাটফর্মে সাইটের প্রথম সম্পাদক হিসাবে নামকরণ করা হয়েছিল। এটি সেপ্টেম্বরে মিডিয়ামে পোস্ট করা একটি টিজার নিবন্ধ দ্বারা অনুসরণ করা হয়েছিল। 

সাইটটি ২০১৭ সালের অক্টোবরে জনসাধারণের জন্য উন্মুক্ত করা হয়েছিল, "রাজনৈতিক, ব্যবসায়িক এবং অর্থনৈতিক সংবাদ, সাপ্তাহিক গভীর নিবন্ধগুলির দ্বারা শক্তিশালী" এর উপর দৃষ্টি নিবদ্ধ করে।  এপ্রিল ২০১৮ সালে উইকিট্রিবিউন £১১০,০০০-এর বেশি ক্ষতির কথা জানিয়েছে।  ওয়েবসাইটে ট্রাফিক কম ছিল।  এক বছর পরে, উইকিট্রিবিউন তার রিপোর্টার এবং সম্পাদকদের দল বাদ দিয়েছিল, যার পরে স্বেচ্ছাসেবীরা পেশাদারদের দ্বারা যাচাই না করেই নিবন্ধ প্রকাশ করতে পারে। প্রতিষ্ঠাতা জিমি ওয়েলস বলেন, "কর্মীদের সর্বোত্তম প্রচেষ্টা সত্ত্বেও, সামগ্রিক কাঠামো এবং নকশা সম্প্রদায়কে সত্যিকারভাবে উন্নতি করতে দেয়নি।" "আমরা খুব বেশি কাজ করিনি।"  

২০১৯ সালে অক্টোবর এই সাইটি ডাব্লিউটি সামাজিক নাম ছিল যা এখন WT নামে পরিচিত। সামাজিক মাধ্যমে চালু করা হয়েছিল। এটি একটি সামাজিক নেটওয়ার্ক হিসাবে জিমি ওয়েলস দ্বারা ঘোষণা করা হয়েছিল।  নভেম্বর ২০১৯ সালে উইকিট্রিবিউন ওয়েবসাইটটি WT-তে পুনঃনির্দেশিত হয়েছে।সামাজিক।

তথ্যসূত্র
---------

1. ↑  Hern, Alex (২৪ এপ্রিল ২০১৭)। "Wikipedia founder to fight fake news with new Wikitribune site"। *The Guardian*। সংগ্রহের তারিখ ২৪ এপ্রিল ২০১৭।
2. ↑  Collins, Terry (২৪ এপ্রিল ২০১৭)। "Wikipedia co-founder launches project to fight fake news"। *CNET* (ইংরেজি ভাষায়)। সংগ্রহের তারিখ ২৫ এপ্রিল ২০১৭।
3. ↑  Bradshaw, Tim (২০২০-১১-১৩)। "Wikipedia co-founder Jimmy Wales launches Twitter and Facebook rival"। *Financial Times*। ১৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০২২-০৪-২৮।
4. 1 2 3  Volpicelli, Gian M. (এপ্রিল ১৬, ২০১৯)। *Wired* । ৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২০, ২০২২।  `|শিরোনাম=` অনুপস্থিত বা খালি (সাহায্য)
5. ↑  Wales, Jimmy (৩০ অক্টোবর ২০১৭)। "Hello, world: this is WikiTribune"। *WikiTribune*। ৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৭।
6. ↑  Moore, Matthew (অক্টোবর ২৩, ২০১৮)। "Wikipedia chief's news website axes all its journalists"। *The Times*। ২৩ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ অক্টোবর ২৩, ২০১৮।
7. ↑
8. ↑  "Wikipedia-oprichter bouwt advertentievrij alternatief voor Facebook"। *De Morgen*। ৩০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১০-৩০।
**ইয়াসমিন মোর্শেদ** হচ্ছেন একজন বাংলাদেশী ব্যবসায়ী এবং বাংলাদেশের রাষ্ট্রপতি ইয়াজউদ্দিন আহম্মেদের নেতৃত্বে বাংলাদেশের তত্ত্বাবধায়ক সরকারের সাবেক উপদেষ্টা।

জীবনী
-----

ইয়াসমিন পাঞ্জাব বিশ্ববিদ্যালয় থেকে ১৯৬৯ সালে অর্থনীতিতে স্নাতকোত্তর ডিগ্রী লাভ করেন।

১৯৭৭ সালে তিনি স্কলাস্টিকা বিদ্যালয় স্থাপন করেন। তিনি স্কলাস্টিকার প্রতিষ্ঠাকালীন চেয়ারপার্সন, এবং *স্টোর এটসেটরা বাংলাদেশের* চেয়ারপার্সন।

তিনি ২০০৬ সালের ৩১শে অক্টোবর থেকে ১১ জানুয়ারি, ২০০৭ সাল পর্যন্ত *নারী এবং শিশু বিষয়ক মন্ত্রণালয়*, *প্রাথমিক ও গনশিক্ষা মন্ত্রণালয়* এবং *সামাজিক কল্যাণ মন্ত্রণালয়ের* দায়িত্ব পালন করেছেন। ২০০৭ সালে তাকে বাংলাদেশের রাষ্ট্রদূত করে পাকিস্তানে নিযুক্ত করা হয়।

ব্যক্তি জীবন
------------

তিনি সৈয়দ মাহার মোর্শেদ এবং সৈয়দা মাদিহা মোর্শেদ নামের দুই সন্তানের জননী। তিনি সৈয়দ তানবীর মোর্শেদকে বিয়ে করেছেন, যিনি সৈয়দ মনজুর মোর্শেদ এবং বেগম হাসিনা মুর্শেদের পুত্র। তার বাবা এবং মা, খ্বাজা এবং বেগম বিনো জাকিউদ্দিন ঢাকার নবাব পরিবারের সদস্য ছিলেন। তার দাদা ছিলেন খাজা শাহাবুদ্দিন এবং তার দাদী, ফারহাত শাহাবুদ্দিন, বাংলার সর্বপ্রথম আইনপ্রণেতা নারীদের মধ্যে অন্যতম ছিলেন।

তথ্যসূত্র
---------

1. ↑  Murshed, Yasmeen (২৭ জুন ২০০৪)। "The Humayun Nama: Gulbadan Begum's forgotten chronicle"। *The Daily Star*। ২৮ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৬।
2. ↑  "Outlets of Coffee World, Books Express inaugurated"। *The Daily Star*। ২৭ মার্চ ২০০৭। ১৯ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৬।
3. 1 2  "Terror question confronts Dhaka school"। *The Telegraph*। Calcutta। সংগ্রহের তারিখ ১৯ সেপ্টেম্বর ২০১৬।
4. ↑  "Much Ado About Nothing staged at Scholastica"। *The Daily Star*। ২১ নভেম্বর ২০১৫। সংগ্রহের তারিখ ১৯ সেপ্টেম্বর ২০১৬।
5. 1 2  "Yasmeen Murshed appointed high commissioner to Pakistan"। *bdnews24.com*। সংগ্রহের তারিখ ১৯ সেপ্টেম্বর ২০১৬।
6. ↑  "Yasmeen Murshed made envoy to Pakistan"। *The Daily Star*। ২৬ নভেম্বর ২০০৭। সংগ্রহের তারিখ ১৯ সেপ্টেম্বর ২০১৬।
7. ↑  "Yasmeen Murshed"। *nawabbari.com*। Nawab Bari। ১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৭।
**উইকিপিডিয়া – দ্য মিসিং ম্যানুয়াল**  ২০০৮ সালে প্রকাশিত ইন্টারনেট ভিত্তিক মুক্ত বিশ্বকোষ উইকিপিডিয়ায় অবদান রাখার পদ্ধতি নিয়ে লেখা একটি বই। ওরেইলি মিডিয়া বইটি প্রকাশ করেছে।

লেখক পরিচিতি
------------

উইকিপিডিয়া- দ্যা মিসিং ম্যানুয়াল গ্রন্থটি লিখেছেন *জন ব্রথন*। লেখকের জন্ম যুক্তরাষ্ট্রে। বইয়ের লেখক নিজেই তাদের মধ্যে একজন যারা উইকিপিডিয়াতে অবদান রেখে চলেছেন।

বিষয়বস্তু
----------

উইকিপিডিয়ায় অবদান রাখার পদ্ধতিগত বিভিন্ন দিক নিয়ে উক্ত গ্রন্থে আলোচনা করা হয়েছে। বইটির প্রথম পাঠ থেকে শেষ পাঠ পর্যন্ত অধ্যয়ন করলে উইকিপিডিয়ায় অবদান রাখার পদ্ধতি শেখা যাবে। উইকিপিডিয়ার নিয়ম-রীতি, সম্পাদনা, কোন বিষয়ের বিশেষজ্ঞদের এবং তার সত্যতা অনুসন্ধানকারীদের মধ্যে দ্বন্দ্ব এবং বিশাল পাঠক সমাজে উইকিপিডিয়ার নিয়ম-রীতি বাস্তবায়ন ইত্যাদি বিষয়ে আলোচনা করা হয়েছে।

পর্যালোচনা
----------

উইকিপিডিয়া- দ্যা মিসিং ম্যানুয়াল গ্রন্থ সম্পর্কে সমালোচক *রবার্ট স্লেড* বলেন, "যে কেউ, যিনি এই মহান কাজে (বিশ্বকোষ তৈরী) অংশগ্রহণের জন্য আগ্রহী হয়ে উঠছেন, তার জন্য উত্তম সূচনা হবে এই বইটি।" 

উইকিপিডিয়া- দ্যা মিসিং ম্যানুয়াল বইটি  *O ' reilly Media* এর *Missing Manual series* এর একটি অংশ।

২৬ জানুয়ারী ২০০৯, *O ' Reilly* থেকে ঘোষণা দেয় যে উক্ত বইয়ের বিষয়বস্তু মুক্ত লাইসেন্সের অধীনে প্রকাশ করা হবে, যেন তা উইকিপিডিয়া সম্পাদনার জন্য প্রয়োজনীয় এলাকায় ব্যবহার করা যায়।

আরও দেখুন
---------

* কমন নলেজ?: অ্যান এথনোগ্রাফি অফ উইকিপিডিয়া
* হাও উইকিপিডিয়া ওয়ার্কস

তথ্যসূত্র
---------

1. ↑  Baker, Nicholson (মার্চ ২০, ২০০৮)। "The Charms of Wikipedia"। The New York Review of Books।
2. ↑  "Wikipedia: The Missing Manual", BKWKPDMM.
3. ↑  "Wikipedia: The Missing Manual Posted on Wikipedia--O'Reilly Media Alert: Edit the Book on Wikipedia" (সংবাদ বিজ্ঞপ্তি)। O'Reilly Media। জানুয়ারি ২৬, ২০০৯। জুলাই ১৫, ২০১৪ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিসংযোগ
--------

* উইকিমিডিয়া কমন্সে *The Missing Manual* সম্পর্কিত মিডিয়া দেখুন।

* *Wikipedia: The Missing Manual* এ O ' reilly Media.
* "Book release news:Learning to Write and Edit the Wikipedia Way"। ২০১২-০৬-১০ তারিখে মূল থেকে আর্কাইভ করা।
* *Wikipedia: The Missing Manual* - ওয়েবসাইট, বই এবং এর জীবনী জন Broughton